[{"text_idx": "#000001", "text": "Bostak jo berriak ziren, eta guztiz ilundu du zerua. Zenbat euri bota behar ote zuen, jakin nahi zuten pilotazaleek, eta ibilian-ibilian bete egin da iragarpena. Une batez gogotik bota du, zarra-zarra. Giroaren okertzeak bi ondorio ekarri ditu. Pilotazale zenbait etxean geratu dela arratsalde erosoagoak, atseginagoak izango diren ustetan. Bai, aurtengo sarrerarik juxtuena izan da astelehen honetakoa. Bestalde, eguraldiaren pilotarien jokoari kalte egin dio. Ezin esango dugu bi partida borobil ikustea egokitu zaigunik. Oso antzekoak gertatu dira biak ala biak, nola jokoz hala emaitzaz. Eta iraupenez ere oso antzeko gertatu dira biak ala biak."}, {"text_idx": "#000002", "text": "Exposito-Zezeagak 41 minutu behar izan dituzte Mata-Ibarloza mendean hartzeko. Tanto-sortak ez baino huts-kopuruak erabaki du azken emaitza: 22-19. Adinari begiratzen badiogu, beteranoek nagusitu direla aitortu behar da. Expositok 18 bete ditu uztailaren 24. honetan, eta Bergarako Zezeagak 19 egina dago. Nahiz eta irabazi, ez dute partida boribila egin, ezta gutxiago ere. Ez dakigu nola bukatu duen Zezeagaren eskubiak. Pilota gutxi gozatu du. Expositok detaile politak erakutsi ditu, baina berak ere nekez esango du egindakoarekin konforme geratu denik."}, {"text_idx": "#000005", "text": "Orain arteko partidak txuriak izan dira, baina gaurkoak beltzak."}, {"text_idx": "#000013", "text": "Txapelketako partida guztiak YouTube-ko kanalean"}, {"text_idx": "#000015", "text": "Txapelketa ondoko aldizkaria-Revista salida campeonato"}]